υπερ αυτοκρατορος καισαρος νερουα τραιανου σεβαστου γερμανικου ασκληπιωι και υγιειαι τον ναον και το τεμενος επεσκευασεν η πολις επι πομπηιου πλαντα ηγεμονος επιστρατηγουντος καλπουρνιου σαβεινου. παιανα κλυτομητιν αεισατε κουροι λητοιδην εκατον ιε ω ιε παιαν ος μεγα χαρμα βροτοισιν εγεινατο μιχθεις εν φιλοτητι κορωνιδι ται φλεγυειαι ιη παιαν ασκληπιον δαιμονα κλεινοτατον ιε παιαν. του δε και εξεγενοντο μαχαων και ποδαλειριος ηδ ιασω ακεσω τε πολυλλιτος ω ιε παιαν αιγλη τε ευωπις πανακεια τε ηπιονης παιδες συν αγακλυτωι ευαυγει υγιειαι ιη παιαν ασκληπιε δαιμον κλεινοτατε ιε παιαν. χαιρε μοι ιλαος δ επινεισεο αμετεραν πολιν ευρυχορον ιε ω ιε παιαν δος δ ημας χαιροντας οραν φαος αελιου δοκιμους συν αγακλυτωι ευαυγει υγιειαι ιη παιαν ασκληπιε δαιμον σεμνοτατε ιε παιαν. νειλου δε ροας δωιης μακαρ αιδιους και ταιδε πολει θαλος αμβροσιον πασηι τε αγανον κλεος αιγυπτωι. χαιρε μοι ω παιαν επ εμαις ευφροσι ταισδ αοιδαις χαιρ ω πυθι απολλον.
Eg. — Ptolemaïs Hermiou (El Manshāh) — 98-100 AD — Inscr.métr. 652,176 — Milne 29,9265; SB 1.679 — SEG 8.642
 98-100 AD 